Babelscape/SREDFM huggingface dataset:
Χρήστος Ζαλοκώστας

Ο Χρήστος Ζαλοκώστας (1894-1975) ήταν διακεκριμένος αθλητής, έλληνας εθνικιστής, χημικός μηχανικός, Έλληνας βιομήχανος του Πειραιά, πολιτικός και συγγραφέας. Ό Χρήστος Ζαλοκώστας υπήρξε και αθλητής που υπήρξε πρωταθλητής ξιφασκίας και σκοποβολής, επιχειρηματίας με δραστηριότητα στον Πειραιά, εθνικός αγωνιστής, κουμπάρος και σύγαμβρος του βασιλιά Αλεξάνδρου, πολιτικός που αναδείχθηκε ως ένας από τους σημαντικότερους εκπροσώπους της "«κοινωνικής δεξιάς»" την περίοδο του Μεσοπολέμου και των χρόνων μετά το Β' Παγκόσμιο Πόλεμο, βασικός πυλώνας στην οργανωτική συγκρότηση του αντικομμουνιστικού αγώνα της περιόδου από το 1944 έως το 1949, ο οποίος μεταπολεμικά εκλέχθηκε βουλευτής Αθηνών, καθώς και συγγραφέας ιστορικών και λογοτεχνικών βιβλίων, γεννήθηκε το 1894 στην Αθήνα όπου και πέθανε στις 26 Οκτωβρίου 1975. Τάφηκε στον τάφο της οικογένειας Ζαλοκώστα στο Α' Νεκροταφείο Αθηνών. Γιος του επίσης διακεκριμένου χημικού Πέτρου Ζαλοκώστα (1855-1941) και εγγονός του ποιητή Γεωργίου Ζαλοκώστα.
Suits

Το Suits είναι μια Αμερικανική τηλεοπτική σειρά νομικού δράματος, με πρωταγωνιστές τον στον ρόλο του Χάρβεϊ Σπέκτερ και τον στον ρόλο του Μάικ Ρος. Η σειρά διαδραματίζεται στην Πήρσον Χάρντμαν, μια φανταστική νομική εταιρία στην Νέα Υόρκη.


Κατηγορία:Αμερικανικές τηλεοπτικές σειρές
Howlin' Wolf

Ο Χάουλιν Γουλφ ("Howlin' Wolf", πραγματικό όνομα: "Chester Arthur Burnett", 10 Ιουνίου 1910 - 10 Ιανουαρίου 1976) ήταν Αμερικανός μουσικός της μπλουζ σκηνής του Σικάγο.

Το περιοδικό "Rolling Stone" τον έχει κατατάξει στη 51η θέση της λίστας με τους εκατό σπουδαιότερους μουσικούς όλων των εποχών.
Ανώτατο Δικαστήριο της Αλαμπάμα

Το Ανώτατο Δικαστήριο της Αλαμπάμα είναι το ανώτατο δικαστήριο στην πολιτεία της Αλαμπάμα. Το δικαστήριο αποτελείται από έναν αιρετό Αρχιδικαστή και οκτώ αιρετούς Associate Justices. Κάθε δικαστής εκλέγεται σε κομματικές εκλογές για κλιμακωτές εξαετείς θητείες. Το Ανώτατο Δικαστήριο εδρεύει στο Δικαστικό Μέγαρο της Αλαμπάμα στο Μοντγκόμερι, Αλαμπάμα.

Ο Κυβερνήτης της Αλαμπάμα μπορεί να πληρώσει κενές έδρες όταν δεν πρόκειται για ημιτελείς θητείες. Η τρέχουσα κομματική σύνθεση του δικαστηρίου είναι μόνο Ρεπουμπλικανική. Δεν υπάρχει συγκεκριμένος περιορισμός στον αριθμό θητειών για τις οποίες ένα μέλος μπορεί να εκλεγεί. Όμως, το πολιτειακό σύνταγμα σύμφωνα με την Τροποποίηση 328, που υιοθετήθηκε το 1973, απαγορεύει οποιοδήποτε μέλος να διεκδικήσει επανεκλογή εφόσον έχει φτάσει στην ηλικία των εβδομήντα ετών.
Rock Giants

Rock Giants είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε το 1997 από την εταιρεία "Polygram".

Η συλλογή περιλαμβάνει τραγούδια από τα δύο στούντιο άλμπουμ που κυκλοφόρησαν οι Deep Purple τη δεκαετία του '80, ""Perfect Strangers" και "The House of Blue Light", όπως και το ζωντανα ηχογραφημένο "Nobody's Perfect"" του 1988.

Το άλμπουμ αυτό εκδόθηκε στην ανατολική Ασία από την "PT. Universal Music".
Πρόδρομος Τσαουσάκης

Ο Πρόδρομος Τσαουσάκης (πραγματικό όνομα: Πρόδρομος Μουτάφογλου, 1919 - 23 Οκτωβρίου 1979) ήταν δημοφιλής Έλληνας τραγουδιστής, στιχουργός και τραγουδοποιός του ρεμπέτικου/λαϊκού τραγουδιού. 

Από την πλούσια δισκογραφία του οι γνωστότεροι δίσκοι του είναι: "Π. Τσαουσάκης 1, 2 και 3" (με πολλαπλές ανατυπώσεις) και οι δίσκοι που κυκλοφόρησαν μετά τον θάνατο του: "Αυθεντικές εκτελέσεις" (1984), "Κυνηγημένος από τους νόμους" (1985), "Για πάντα" (1991), "Τα λαϊκά του Π. Τσαουσάκη" (1991), "Αρχείο: Τραγουδιστές του Ρεμπέτικου 3" (1994), "Τα Πορτραίτα της ΜΙΝΟΣ-ΕΜΙ 8" (1995), "Μετανάστης" (1996, με ηχογραφήσεις της δεκαετίας του 1970) και "Τραγούδια από τις 45 στροφές" (1997).
Αβέν-συρ-Ελπ

Το Αβέν-συρ-Ελπ ("Avesnes-sur-Helpe"), είναι πόλη και έδρα κοινότητας της Β. Γαλλίας, στο νομό Νορ (Nord) της περιοχής Ω-ντε-Φρανς (Hauts-de-France). Η κοινότητα έχει έκταση 2,24 χμ² και πληθυσμό 4.995 κατοίκους (2011), με πυκνότητα 2.230 κατοίκους ανά χμ². Είναι πρωτεύουσα, τόσο του φερώνυμου διαμερίσματος, όσο και δύο καντονίων (Αβέν-συρ-Ελπ-Νορ και Αβέν-συρ-Ελπ-Σιντ).

Ο κάτοικος της πόλης ονομάζεται "Αβενουά" ("Avesnois-(es)").
Αντρέ Νζαπαγιεκέ

Ο Αντρέ Νζαπαγιεκέ (André Nzapayeké, 1951-) είναι πολιτικός από την Κεντροαφρικανική Δημοκρατία και υπηρέτησε ως υπηρεσιακός πρωθυπουργός από τις 25 Ιανουαρίου 2014 ως τις 10 Αυγούστου της ίδιας χρονιάς.
Πιερ-Ντανιέλ Υέ

Ο Πιερ-Ντανιέλ Υέ ή Υέτιος ("Pierre-Daniel Huet", 8 Φεβρουαρίου 1630 - 26 Ιανουαρίου 1721), ήταν επίσκοπος του Αβράνς και μία από τις σημαντικότερες προσωπικότητες της Γαλλίας τον δέκατο έβδομο αιώνα. 

Σπούδασε στο ιησουιτικό κολλέγιο της πόλης Καν (Collège des Jesuites de Caen) και στη συνέχεια νομική στο πανεπιστήμιο. Από την ηλικία των είκοσι ετών συγκαταλεγόταν ήδη ανάμεσα στους φερέλπιδες λόγιους της εποχής του. Το 1651, έχοντας εγκατασταθεί στο Παρίσι, συνδέεται με φιλία με τον συντηρητή της βιβλιοθήκη Μαζαρέν Gabriel Naudé και τον επόμενο χρόνο ακολουθεί τον Samuel Bochart στην αυλή της βασίλισσας Χριστίνας της Σουηδίας. Ως ελληνιστής και λατινιστής, ο Huet ασχολήθηκε με τη λογοτεχνία, μετέφρασε το "Δάφνις και Χλόη" του Λόγγου, μετέφρασε και σχολίασε τον Ωριγένη (Ρουέν 1668), εξέδωσε ένα βιβλίο με θέμα τη μετάφραση (Παρίσι 1661), έγραψε ένα μυθιστόρημα με τίτλο "Diane" "de Castro", εξέδωσε ποιήματά του στα λατινικά και στα αρχαία ελληνικά, φιλοσοφικά έργα και μια συλλογή με σκέψεις πάνω σε φιλολογικά θέματα ("Huetiana", Παρίσι 1722). Σημαντική ασχολία του υπήρξε η έκδοση μίας σειράς λατινικών κειμένων που έχει τον τίτλο Ad usum Delphini. Το γνωστότερό του έργο, που γνώρισε πολλές εκδόσεις και μεταφράσεις, είναι η "Πραγματεία περί της καταγωγής των μυθιστορημάτων" ("Traité de l'origine des" "romans"), το οποίο αποτελεί την πρώτη ιστορία του μυθιστορήματος. Το έργο αυτό πρωτοκυκλοφόρησε με τον τίτλο "Lettre de Monsieur Huet à Monsieur de Segrais" (Παρίσι 1670), ως εισαγωγή στο μυθιστόρημα "Zayde (Zaïde") της Μαντάμ ντε Λαφαγιέτ.
Αντώνης Βγόντζας

Ο Αντώνης Βγόντζας (1946-2019) ήταν Έλληνας δικηγόρος και πολιτικός. Είχε διατελέσει διευθυντής του Νομικού Γραφείου του πρωθυπουργού Ανδρέα Παπανδρέου στην τελευταία κυβέρνησή του (1993 - 1996), γενικός γραμματέας στα υπουργεία Υγείας και ΠΕΧΩΔΕ και νομικός σύμβουλος στα υπουργεία Δικαιοσύνης, Παιδείας και Προεδρίας της Κυβέρνησης.
Στάδιο Αλγκάρβε

Το Στάδιο Αλγκάρβε είναι ένα ποδοσφαιρικό γήπεδο κοντά στο Φάρο της Πορτογαλίας. Κατασκευάστηκε το 2003 και είναι έδρα της ΣΚ Φαρένσε, ενώ η χωρητικότητά του αγγίζει τις 30.305 θέσεις.
Καρμπάλα

thumb|250px|Το ιερό του Ιμάμ Χουσεΐν το 2008
Η Καρμπάλα ή Κερμπάλα (αραβικά: كربلاء) είναι πόλη στο Ιράκ πρωτεύουσα του κυβερνείου Καρμπάλα. Υπολογίζεται ότι το 2003 η Καρμπάλα είχε 572.300 κατοίκους. Η Καρμπάλα βρίσκεται 100 χιλιόμετρα νοτιοδυτικά της Βαγδάτης και βόρεια της Νατζάφ. Το κλίμα της πόλης είναι καυτό ερημικό.

Η Καρμπάλα είναι περισσότερο γνωστή ως η τοποθεσία όπου έλαβε χώρα η μάχη της Καρμπάλα το 680 μ.Χ. και είναι μια από τις ιερότερες πόλεις για τους Σιίτες μετά τη Μέκκα και τη Μεδίνα. Στη Καρμπάλα μαρτύρησε ο Χουσεΐν ιμπν Αλί (Ιμάμης Χουσεΐν) και στη πόλη βρίσκεται το ιερό του Ιμάμη Χουσεΐν, ενώ κάθε χρόνο εκατομμύρια Σιίτες έρχονται στη πόλη για το γιορτάσουν. Στο κέντρο της παλαιάς πόλης βρίσκεται το Μασίντ αλ-Χουσεΐν, ο τάφος του Αλ-Χουσεΐν ιμπν Αλί, εγγονού του Μωάμεθ από τη κόρη του Φατιμά και του Αλή. Ο τάφος αποτελεί τόπο προσκυνήματος για πολλούς Σιίτες, ειδικά κατά την επέτειο της μάχης, την ημέρα της Ασούρα.
Ζερμαίν ντε Σταέλ

Η Ζερμαίν ντε Σταέλ (1766-1817) ήταν Γαλλίδα λογοτέχνης
Tatoeba

Tatoeba.org είναι μια ελεύθερη συνεργατική online βάση δεδομένων με παραδείγματα φράσεων που προορίζονται ως εργαλείο για όσους μαθαίνουν ξένες γλώσσες. Το όνομα της προέρχεται από τον Γιαπωνέζικο όρο «tatoeba» (例えば　"tatoeba"), που σημαίνει «για παράδειγμα». Σε αντίθεση με άλλα online λεξικά, που επικεντρώνονται στις λέξεις, το Tatoeba επικεντρώνει στη μετάφραση ολόκληρων προτάσεων. Επιπλέον, η δομή της βάσης δεδομένων και το περιβάλλον εργασίας δίνει έμφαση στη σχέση ένα-προς-πολλά. Μια πρόταση μπορεί να έχει όχι μόνον πολλές μεταφράσεις μέσα σε μια μοναδική γλώσσα, αλλά οι μεταφράσεις της σε όλες τις γλώσσες είναι άμεσα ορατές, όπως και οι έμμεσες μεταφράσεις που εμπλέκουν μια αλυσίδα από κλιμακωτούς συνδέσμους από τη μια γλώσσα προς την άλλη. 

Ο ιστότοπος είναι ανοιχτός στο κοινό. Η εγγραφή είναι υποχρεωτική προκειμένου ένας χρήστης να συνεισφέρει σε προτάσεις, μεταφράσεις, ή σχόλια, χωρίς όμως να τίθενται απαιτήσεις όσον αφορά γλωσσικές ή γλωσσολογικές σπουδές σε αυτούς που επιθυμούν να εγγραφούν. 

Το Tatoeba ιδρύθηκε από την Trang Ho το 2006. Αυτή αρχικά φιλοξενούσε το εγχείρημα στο Sourceforge υπό το όνομα «multilangdict». Σήμερα αυτή διαχειρίζεται το εγχείρημα από κοινού με τον Allan Simon, που συνέπραξε το 2009 και είναι ο τωρινός συντηρητής. Το Tatoeba φιλοξενείται και υποστηρίζεται από το Free Software Foundation France. Τα δεδομένα που συλλέγονται από το εγχείρημα είναι ελεύθερα διαθέσιμα με άδεια Creative Commons Attribution.
Free - Live At The BBC

Free - Live At The BBC είναι ο τίτλος της συλλογής τραγουδιών του βρετανικού ροκ συγκροτήματος Free, η οποία κυκλοφόρησε στις 7 Νοεμβρίου 2006 μέσω της "Island Records".

Οι ηχογραφήσεις προέρχονται από εκπομπές του ραδιοτηλεοπτικού δικτύου "BBC" και πιο συγκεκριμένα από το "Top Gear" στις 15 Ιουλίου 1968, τις 17 Μαρτίου 1969 και τις 8 Δεκεμβρίου 1969, το "World Service Rhythm & Blues" στις 15 Νοεμβρίου 1968, το "Sounds Of The Seventies" στις 4 Ιουνίου 1970 και 19 Απριλίου 1971, την εκπομπή του Στιούαρτ Χένρι στις 2 Δεκεμβρίου 1969 και το "Sunday Concert" του Τζον Πηλ στις 15 Ιανουαρίου 1970 και 2 Ιουλίου του ίδιου έτους.
Αγία Θεοδώρα της Άρτας

Η Θεοδώρα Πετραλίφαινα ή Αγία Θεοδώρα της Άρτας (Θεσσαλονίκη, ~ 1210 - 1280) ήταν σύζυγος του Δεσπότη της Ηπείρου Μιχαήλ Β΄ και Ορθόδοξη χριστιανή Αγία.
Νεάπολη Πάτρας

Η Νεάπολη Πάτρας είναι συνοικία της σύγχρονης Πάτρας, ευρισκόμενη στο νότιο τμήμα της πόλης, και απέχει οδικώς περί τα 5,5 χιλιόμετρα από το κέντρο της.
Χρυσή εποχή της πειρατείας

Η «Χρυσή εποχή της πειρατείας» είναι χαρακτηρισμός που δίνεται για την περιγραφή της περιόδου της ναυτικής ιστορίας μεταξύ της δεκαετίας του 1650 και αυτής του 1730. Κατά τη συγκεκριμένη περίοδο παρατηρείται μια εντυπωσιακή άνθηση της πειρατείας. Αυτή αποτελεί σύμπτωμα τόσο της ραγδαίας ανάπτυξης των νέων υπερπόντιων ευρωπαϊκών αποικιών σε συνδυασμό με την ελλειπή και αναποτελεσματική διακυβέρνηση σε αυτές, όσο και των διευρωπαϊκών συγκρούσεων της εποχής. Οι τελευταίες οδηγούν στη μείωση της παρουσίας ναυτικών δυνάμεων στις αποικίες και στην ταυτόχρονη δημιουργία νέων, καταρτισμένων και έμπειρων σε πολεμικές συγκρούσεις ναυτικών.

Κατά τον γενικευμένο ορισμό της περιόδου, η «χρυσή εποχή της πειρατείας» μπορεί να χωριστεί σε τρία βασικά μέρη:

*Την περίοδο μεταξύ του 1650 και του 1680, όπου χαρακτηρίζεται από τις επιθέσεις Βρετανών και Γάλλων ναυτικών, με βάση τα λιμάνια της Τζαμάικας και της Τορτούγα, σε Ισπανικές αποικίες και πλοία στην περιοχή της Καραϊβικής και του ανατολικού Ειρηνικού Ωκεανού. 
*Την περίοδο του αποκαλούμενου "«Πειρατικού Γύρου»", της δεκαετίας του 1690, όπου οι Βρετανοί κατά κύριο λόγο πειρατές επιτίθενται κατά Μουσουλμανικών στόχων και κατά αποστολών της Εταιρίας Ανατολικών Ινδιών, σε μια διαδρομή που ξεκινά από τον δυτικό Ατλαντικό, ακολουθεί τον γύρο του νότιου άκρου της Αφρικής με σημαντικό σταθμό την Μαδαγασκάρη και καταλήγει στον Ινδικό Ωκεανό και την Ερυθρά Θάλασσα, σε περιοχές όπως οι ακτές της Υεμένης και της Ινδίας. Οι επιθέσεις στην ίδια διαδρομή θα επαναληφθούν και τη δεκαετία του 1720. 
*Την περίοδο μεταξύ του 1716 και του 1726, μετά το τέλος των πολέμων της Ισπανικής Διαδοχής, όταν πολλοί Αγγλο-Αμερικανοί κυρίως ναυτικοί και κουρσάροι θα βρεθούν άνεργοι και θα στραφούν μαζικά προς την πειρατεία στις περιοχές της Καραϊβικής, της ανατολικής Αμερικανικής ακτογραμμής, τις ακτές της Δυτικής Αφρικής και τον Ινδικό Ωκεανό. 

Πιο περιοριστικοί ορισμοί της «χρυσής εποχής της πειρατείας» αποκλείουν κομμάτια της πρώτης ή της δεύτερης περιόδου, ενώ όλοι περιλαμβάνουν την τρίτη περίοδο.
Πωλ Ρότζερς

O Πωλ Ρότζερς ("Paul Bernard Rodgers", 17 Δεκεμβρίου 1949) είναι Άγγλος τραγουδιστής της ροκ μουσικής σκηνής, γνωστός από την συμμετοχή του στα συγκροτήματα Free και Bad Company καθώς και για την προσωπική του καριέρα. Τα τελευταία χρόνια συνεργάζεται με τα εναπομείναντα μέλη των Queen στους Queen + Paul Rodgers.

Το περιοδικό "Rolling Stone" τον έχει κατατάξει 55ο στη λίστα με τους εκατό καλύτερους τραγουδιστές όλων των εποχών.
Βικτόρ Μπεράρ

Ο Βικτόρ Μπεράρ (Victor Bérard, Μορέζ 1864- Παρίσι 1931) ήταν Γάλλος πολιτικός, διπλωμάτης και ελληνιστής, οπαδός της ριζοσπαστικής σοσιαλιστικής Αριστεράς. Το 1920 εξελέγη γερουσιαστής. Είναι κυρίως γνωστός για τη μετάφραση της Οδύσσειας του Ομήρου στα Γαλλικά, αλλά και της προσπάθειάς του να πραγματοποιήσει το ταξίδι του Οδυσσέα, με τη βοήθεια ενός δικού του σύγχρονου πλοίου και των περιγραφών του Ομήρου.
Οστροβούλ Μάρε

μικρογραφία|Δορυφορικοί χάρτες του Οστροβούλ Μάρε και της περιοχής
Το Οστροβούλ Μάρε, ("μτφ : μεγάλο νησί"), ("ρουμανικά : Ostrovul Mare") είναι νησί της Ρουμανίας στον ποταμό Δούναβη. Το νησί αποτελεί εθνικό φυσικό καταφύγιο, βιότοπο (Rezervaţia Naturala Ostrovul Mare). Βρίσκεται δίπλα στη Ρουμανική πόλη Καλνοβάτ και τη Βουλγαρική πόλη Βιντίν. Διοικητικά ανήκει στον νομό Ολτέα και βρίσκεται στο βόρειοδυτικό του τμήμα.

Στο νησί υπάρχει μια αποικία αναπαραγωγής λαγγόνας ("Microcarbo pygmaeus"). Τον χειμώνα τα νερά του Δούναβη ανεβαίνουν έως και τρία μέτρα και καλύπτουν μέρος της νησίδας. Το 2007 σε ανασκαφή του μουσείου των Σιδηρών πυλών βρέθηκαν ερείπια χριστιανικής βασιλικής που έχει καταστραφεί από τον 4ο μ.χ. αιώνα. Επίσης σε ανασκαφή βρέθηκε εγκατάσταση λίθινης εποχής και ερείπια ρωμαϊκού οχυρού.
Μαρκ Χέρρινγκ

"Για άλλους ανθρώπους με το όνομα Μαρκ Χέρρινγκ, βλέπε Μαρκ Χέρρινγκ (αποσαφήνιση)"

Ο Μαρκ Ράνκιν Χέρρινγκ (γεννημένος 25 Σεπτεμβρίου 1961) είναι Αμερικανός δικηγόρος και πολιτικός. Είναι ο 47ος Γενικός Εισαγγελέας της Βιρτζίνια, έχοντας νικήσει τον Ρεπουμπλικανό υποψήφιο Μαρκ Όμπενσεϊν σε μια οριακή εκλογή. Είναι μέλος του Δημοκρατικού Κόμματος. Στις 31 Ιανουαρίου 2006 εκλέχτηκε στη Γερουσία της Βιρτζίνια, σε μια ειδική εκλογή. Προηγουμένως αντιπροσώπευε την 33η περιφέρεια, αποτελούμενη από μέρη των Κομητειών Φέρφαξ και Λούντουν.
Τίτος Λίβιος

Ο Τίτος Λίβιος ("Titus Livius", 59 π.Χ. - 17 μ.Χ) ήταν Ρωμαίος ιστορικός, ο οποίος έγραψε μία μνημειώδη ιστορία της Ρώμης και του ρωμαϊκού λαού -"Ab Urbe Condita Libri"- που καλύπτει την περίοδο από τους πρώτους θρύλους της Ρώμης πριν την παραδοσιακή ίδρυσή της το 753 π.Χ. και μέσω της βασιλείας του Οκταβιανού Αυγούστου μέχρι την εποχή του Λίβιου. Το έργο αυτό σώθηκε αποσπασματικά (35 βιβλία από τα 142). Ήταν ο σημαντικότερος εκπρόσωπος της ιστορίας αυτής της εποχής. Ο Δάντης τον χαρακτήρισε ως «ο άνθρωπος Λίβιος». Ωστόσο έκανε λάθος σε αυτό το χαρακτηρισμό του. Παρά τις αδυναμίες του στην έρευνα και στην αναζήτηση της αλήθειας, λίγοι κατάφεραν να σχεδιάσουν τόσο τέλεια μία εντυπωσιακή εικόνα του χτες ή να βγάλουν από αυτή διδακτικά συμπεράσματα για τις ηθικές ελλείψεις του σήμερα. Ο Λίβιος ήταν περισσότερο ένας επικός που χρησιμοποίησε τον πεζό λόγο παρά ένας ιστορικός. Θεωρήθηκε μεγάλος τεχνίτης του λόγου. Στην γλώσσα του αναγνωρίζουμε απηχήσεις από τον Έννιο και τον Βιργίλιο. Γεννήθηκε στην Πάντοβα, πέρασε ένα διάστημα της ζωής του στην Ρώμη. Γνωρίστηκε με τον Αύγουστο και τον μελλοντικό αυτοκράτορα Κλαύδιο. Ήταν άνθρωπος τίμιος, δίκαιος και πατριώτης. Χαρακτηριζόταν για την πλήρη συνέπεια ανάμεσα στην ζωή και το έργο του. Στο έργο του αφθονεί και το πνεύμα του διδακτισμού.
Κάλικο Τζακ

200px|right|thumb|Τα σύμβολα που χρησιμοποιούσε στη σημαία του ο Τζον Ράκαμ. Στις μέρες μας η σημαία του έχει ταυτιστεί με την πειρατεία.
Ο Τζον Ράκαμ ("John Rackham", 27 Δεκεμβρίου 1682 – 18 Νοεμβρίου 1720, το επώνυμό του συναντάται σε ιστορικά κείμενα και με τους τύπους "Rackam" ή "Rackum"), γνωστότερος με το όνομα Κάλικο Τζακ ("Calico Jack") ήταν διάσημος Άγγλος πειρατής ο οποίος έδρασε στην περιοχή των Μπαχαμών στις αρχές του 18ου αιώνα, κατά το τέλος της αποκαλούμενης Χρυσής Εποχής της Πειρατείας. 

Αναλαμβάνοντας την θέση του καπετάνιου στο πλοίο Ρέιντζερ του Τσαρλς Βέιν, μετά από αποστασία, ο Κάλικο Τζακ εξέπλευσε προς τα νησιά Λίβαρντ, το Κανάλι της Τζαμάικα και το Πέρασμα Γουίντγουαρντ ασκώντας την πειρατεία. Το 1719 του απονεμήθηκε χάρη και εγκαταστάθηκε στο Νιου Πρόβιντενς, όπου γνωρίστηκε με την Αν Μπόνι, σύζυγο τότε του Τζέιμς Μπόνι, η οποία θα τον ακολουθήσει κατά την επιστροφή του στην πειρατεία έναν χρόνο αργότερα. Στο ίδιο πλήρωμά περιλαμβάνεται μια ακόμα διάσημη γυναίκα πειρατής, η Μαίρη Ριντ. Το 1720 θα συλληφθεί από τον κυνηγό πειρατών Τζοναθαν Μπαρνέτ και θα οδηγηθεί στο Πορτ Ρουαγιάλ της Τζαμάικα, όπου τον Νοέμβριο του ίδιου έτους θα θανατωθεί με απαγχονισμό. 

Το ψευδώνυμο «Κάλικο» (τσίτι, είδος βαμβακερού υφάσματος) προέρχεται από τα ρούχα του.
Νησί της Μαργαρίτας

μικρογραφία|Η Νήσος Μαργαρίτα σε αεροφωτογραφία
Το Νησί της Μαργαρίτας ("Ουγγρικά : Margit-sziget") είναι νησί στον ποταμό Δούναβη τμήμα της πόλης της Βουδαπέστης. Έχει μήκος 2,5 χλμ. πλάτος 500 μέτρα, και καταλαμβάνει 0,965 τεραγωνικά χιλιόμετρα ή 238 στρέμματα. Ανήκει διοικητικά στο 13ο δημοτικό διαμέρισμα της Βουδαπέστης κάτω από το όνομα "Margitsziget". Το νησί καλύπτεται κυρίως από πάρκα και είναι δημοφιλής περιοχή αναψυχής. Μεσαιωνικά ερείπια υπενθυμίζουν την σημασία του κατά τον Μεσαίωνα ως θρησκευτικό κέντρο.

Το νησί της Μαργαρίτας δημιουργήθηκε τον 19ο αιώνα με την ένωση 3 μικρότερων νησιών , του Φέστο, Φούρντου και Νιούλακ. Αρχικά, το νησί ήταν 102,5 μέτρα πάνω από την επιφάνεια της θάλασσας, αλλά με την κατασκευή αντιπλημμυρικών έργων είναι 104,85 μέτρα για τον έλεγχο των πλημμυρών.
Βικτόρια Στέιντιουμ

Το Βικτόρια Στέιντιουμ είναι ένα πολλαπλών χρήσεων γήπεδο στο Γιβραλτάρ. Αυτό τον καιρό χρησιμοποιείται κυρίως για την διεξαγωγή ποδοσφαιρικών αναμετρήσεων, ενώ έχει χωρητικότητα της τάξεως των 5.000 θέσεων. Βρίσκεται σε κοντινή απόσταση από το Αεροδρόμιο του Γιβραλτάρ, μόλις λίγα μέτρα από την Λεωφόρο Ουίνστον Τσόρτσιλ. Έλαβε το όνομα της γυναίκας του φιλάνθρωπου από το Γιβραλτάρ, Τζον ΜακΙντος.

Το γήπεδο έχει, επίσης, φιλοξενήσει αναμετρήσεις κρίκετ μετά το 1993. Συγκεκριμένα, φιλοξένησε την πρώτη του αναμέτρηση κρίκετ όταν η Μέριλμποουν Κρίκετ Κλαμπ επισκέφτηκε το Γιβραλτάρ το 1993 για μια αναμέτρηση απέναντι στην Εθνική Γιβραλτάρ.

Μετά την αποδοχή της Ποδοσφαιρικής Ομοσπονδίας Γιβραλτάρ ως πλήρους μέλους της UEFA τον Μάιο του 2013, αποφασίστηκε το υπό κατασκευή Γιουρόπα Πόιντ Στέιντιουμ να αντικαταστήσει το Βικτόρια Στέιντιουμ ως εθνικό στάδιο του Γιβραλτάρ.
Ματέο Ρέντσι

Ο Ματέο Ρέντσι ("Matteo Renzi", Φλωρεντία, 11 Ιανουαρίου 1975) είναι Ιταλός πολιτικός. Υπήρξε 56ος πρωθυπουργός της Ιταλίας, από το Φεβρουάριο του 2014 έως τον Δεκέμβριο του 2016. Έχει εκλεγεί, επίσης, δήμαρχος της Φλωρεντίας το 2009 και Γραμματέας του Δημοκρατικού Κόμματος στις 15 Δεκεμβρίου του 2013. Μεταξύ του 2004 και του 2009 διατέλεσε Πρόεδρος του Συμβουλίου της Επαρχίας της Φλωρεντίας.
Τρεις Πύργοι του Αγίου Μαρίνου

thumb|Γκουαΐτα
thumb|Τσέστα

Οι Τρεις Πύργοι του Αγίου Μαρίνου είναι μια σειρά πύργων οι οποίοι βρίσκονται στον Άγιο Μαρίνο. Βρίσκονται επί των τριών κορυφών του Μόντε Τιτάνο στην πρωτεύουσα, η οποία επίσης φέρει την ονομασία του Αγίου Μαρίνου, ενώ αναπαριστώνται τόσο επάνω στην εθνική σημαία όσο και στο εθνόσημο. Ο Άγιος Μαρίνος έχει, επίσης, ένα τοπικό γλυκό το οποίο λέγεται "La Torta Di Tre Monti" (Κέικ των Τριών Βουνών/Πύργων), ενώ αποτελεί και χαρακτηριστικό στοιχείο της περιοχής, με το περιεχόμενό του να είναι βάση βάφλας με επικάλυψη σοκολάτας.
We've Come for you All

Το We've Come for You All είναι το ένατο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Μάιο του 2003 μέσω της δισκογραφικής εταιρείας "Nuclear Blast Records" στην Ευρώπη και της "Sanctuary Records" στην Αμερική.

Η σύνθεση του δίσκου ξεκίνησε στα μέσα του 2001 και το συγκρότημα μπήκε στο "Bear Tracks Recording Studio" της Νέας Υόρκης το Νοέμβριο εκείνης της χρονιάς. Στις αρχές του 2002, οι ηχογραφήσεις διακόπηκαν για μία σύντομη περιοδεία των Anthrax με τους Judas Priest και επέστρεψαν στο στούντιο τον Μάρτιο του 2002 για την ολοκλήρωση του άλμπουμ. Η παραγωγή του δίσκου έγινε από την Scrap 60 Productions την οποία αποτελούσαν ο κιθαρίστας του συγκροτήματος Ρομπ Κατζιάνο, ο Έντι Γουόλ και ο Στιβ Ρετζίνα.

Το "We've Come for you All" ήταν αρχικά προγραμματισμένο να κυκλοφορήσει τον Φεβρουάριο του 2003, αλλά τελικά μετά από αρκετές αναβολές κυκλοφόρησε τον Μάιο εκείνης της χρονιάς πουλώντας πάνω από 60.000 αντίτυπα στον πρώτο χρόνο από την έκδοση του.

Οι κριτικές για το άλμπουμ ήταν θετικές με το "Allmusic" να του δίνει τέσσερα αστέρια με άριστα τα πέντε, το "metal.de" 9 / 10 και το "Metal Storm" 7,3.
Γκουαΐτα

Ο Γκουαΐτα είναι ένας από τους τρεις πύργους που επιβλέπουν την πόλη του Αγίου Μαρίνου, την πρωτεύουσα του Αγίου Μαρίνου. Οι άλλοι δύο είναι ο Ντε Λα Φράττα και ο Μοντάλε.
Ντε Λα Φράττα

Ο Ντε Λα Φράττα ή Τσέστα είναι ένας από τους τρεις πύργους που επιβλέπουν την πόλη του Αγίου Μαρίνου, την πρωτεύουσα του Αγίου Μαρίνου. Οι άλλοι δύο είναι ο Γκουαΐτα και ο Μοντάλε.
Hey Good Lookin'

Το Hey Good Lookin' είναι ένα τραγούδι το οποίο δημιουργήθηκε και ηχογραφήθηκε από τον Αμερικανό τραγουδιστή Hank Williams, σαν μία παραλλαγή από το ομώνυμο τραγούδι του Cole Porter, σε ίδιους στίχους και παρόμοια μελωδία. Το τραγούδι του Cole Porter κυκλοφόρησε το 1942. Το τραγούδι του Williams συμπεριλήφθηκε και στο Grammy Hall of Fame το 2001. Από το 1951 το τραγούδι έχει ηχογραφηθεί από πολλούς άλλους καλλιτέχνες.

Το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.
Νήσοι Πρίγκιπα Εδουάρδου

thumb|255px|Χάρτης των νησιών
thumb|245px|Θέση στη Γη
Οι Νήσοι Πρίγκιπα Εδουάρδου είναι δύο μικρά νησιά στον υποανταρκτικό Ινδικό ωκεανό, τα οποία ανήκουν στη Νότια Αφρική. Τα δύο νησιά ονομάζονται Νήσος Μαριόν (πήρε το όνομά του από τον Μαρκ-Ζοζέφ Μαριόν ντυ Φρεσν) και Νήσος Πρίγκηπα Εδουάρδου.

Τα νησιά έχουν ανακηρυχθεί Ειδικό Φυσικό Καταφύγιο από τη Διεύθυνση Περιβάλλοντος Νότιας Αφρικής (Νόμος Προστατεύομενων Περιοχών, Αρ. 57 του 2003) και οι δραστηριότητες στα δύο νησιά περιορίζονται σε έρευνα και διατήρηση του περιβάλλοντος. Τα νησιά δεν έχουν μόνιμο πληθυσμό. Στο νησί Μαριόν λειτουργεί από το 1948 μετεωρολογικός σταθμός. Τα νησιά αποτελούν υποψήφια μνημεία παγκόσμιας κληρονομιάς της UNESCO.
Κυρία Αρσενία σ' αγαπώ

Το Κυρία Αρσενία σ' αγαπώ ήταν ο τίτλος μιας ελληνικής κωμικής τηλεοπτικής σειράς, η οποία προβλήθηκε από την ΕΡΤ στις αρχές του 1983, φυσικά έγχρωμη.
Seven Lives Many Faces

Το Seven Lives Many Faces είναι το 7ο στούντιο άλμπουμ των Enigma που κυκλοφόρησε στις 19 Σεπτεμβρίου 2008.
Κλαρέττα Πετάτσι

Η Κλαρέττα Πετάτσι ("Clara Petacci", 28 Φεβρουαρίου 1912 - 28 Απριλίου 1945) ήταν ερωμένη του Μπενίτο Μουσολίνι
Άλμπερτ Μαρτ

Ο Άλμπερτ Μαρτ ("Albert Marth", 5 Μαΐου 1828 – 6 Αυγούστου 1897) ήταν Γερμανός αστρονόμος που σταδιοδρόμησε στην Αγγλία και στην Ιρλανδία.
Μεγάλο νησί της Βραΐλας

Το Μεγάλο νησί της Βραΐλας ("ρουμανικά : Insula Mare a Brăilei") είναι νησί του ποταμού Δούναβη στην περιφέρεια της Βραΐλας της Ρουμανίας. Έχει κατά μέσο όρο μήκος 60 χλμ. και πλάτος 20 χλμ, με συνολική έκταση 710 τετραγωνικά χλμ. Οι δύο κλάδοι του ποταμού που χωρίζουν το νησί από την ηπειρωτική χώρα είναι οι Ματσίν και ο Κρεμενέα.

Τα 681,3 τετραγωνικά χλμ (94,6% της έκτασης του νησιού) καταλαμβάνονται από γεωργική εδάφη των οποίων τα 70,84 τετραγωνικά χλμ αρδεύονται και προστατεύονται από φράγμα που έχει μήκος 23,5 χλμ. Στο νησί υπάρχουν δύο οικισμοί η Φρεκατσέι και η Μάρασου η οποία έχει περίπου 5.000 κατοίκους.

Αρχικά η περιοχή ήταν βάλτος μέχρις όταν το κομμουνιστικό καθεστώς το αποστράγγισε έχτισε φράγματα με καταναγκαστικής εργασίας των πολιτικών κρατουμένων και μετέτρεψε το έλος σε γεωργική περιοχή. Υπήρχαν πέντε «στρατόπεδα αναμόρφωσης» στο Γκραντίνα, Λούνκα, Σάλτσια, Στοϊενέστι και Στρίμπα Βέκε. Το έδαφος αποδείχθηκε γόνιμο και ανακηρύχθηκε ως «επιτυχία του κομμουνισμού στη Ρουμανία".
Νέο Βελιγράδι

Το Νέο Βελιγράδι (σερβικά: Нови Београд, Νόβι Μπέογκραντ) είναι ένας από τους 17 δήμους της πόλης του Βελιγραδίου. Χτίστηκε το 1947 σε μια περιοχή σχεδόν ακατοίκητη στην αριστερή όχθη του ποταμού Σάβου, απέναντι από το παλιό Βελιγράδι. Τα τελευταία χρόνια έχει γίνει το νέο οικονομικό κέντρο του Βελιγραδίου και η ταχύτερη αναπτυσσόμενη περιοχή του, με πολλές επιχειρήσεις να κινούνται στο νέο τμήμα της πόλης, λόγω των πιο σύγχρονων υποδομών και μεγαλύτερο διαθέσιμο χώρο που έχει. Με 212.104 κατοίκους, είναι ο δεύτερος πιο πυκνοκατοικημένος δήμος της Σερβίας μετά το Νόβι Σαντ.
Άβεστα

Η Άβεστα ("Avesta"), είναι πόλη και έδρα δήμου (kommuner) της ΝΚ. Σουηδίας, στην επαρχία Ντάλαρνα (Dalarna landskap) και στην ομώνυμη κομητεία (Dalarnas län). Ο δήμος έχει έκταση 13,91 χμ² και πληθυσμό 14.506 κατοίκους (2010).

Είναι σημαντικός σιδηροδρομικός κόμβος, με τον σταθμό Κρίλμπο (Krylbo) στο ομώνυμο προάστιο.
Ζοζέ Ανιγκό

Ο Ζοζέ Ανιγκό, γεννημένος στις 15 Απριλίου 1961 στη Μασσαλία είναι πρώην Γάλλος ποδοσφαιριστής, ο οποίος πλέον δραστηριοποιείται ως προπονητής, καθώς και αθλητικός διευθυντής.
Ελένη Προσαλέντη

Η Ελένη Προσαλέντη (1870-1911) ήταν Ελληνίδα ζωγράφος
Διοικητική διαίρεση της Ηγεμονίας της Σερβίας

Η πρώτη Διοικητική διαίρεση της Ηγεμονίας της Σερβίας άρχισε να υλοποιείται σταδιακά αμέσως μετά το σχηματισμό της Ηγεμονίας της Σερβίας το 1815. Παρόλο που το πριγκιπάτο ήταν μέρος της Οθωμανικής Αυτοκρατορίας η διοικητική διαίρεση των Βιλαετιών ήταν παρούσα στις άλλες περιοχές της Οθωμανικής Αυτοκρατορίας αλλά όχι στην Σερβία. Μετά το τέλος της Δεύτερης σερβικής εξέγερσης ο ηγεμόνας Μίλος Ομπρένοβιτς επέλεξε να κάνει νέα διοικητική διαίρεση με σκοπό τη δημιουργία και την ενίσχυση της σερβικής κρατικής υπόστασης. Η περίοδος από το 1815 μέχρι το 1833 σημαδεύτηκε από τη δημιουργία των αρχών της Ηγεμονίας της Σερβίας στα χωριά, στους νομούς και τις περιφέρειες , των οποίων οι αρμοδιότητες αυξάνονται βαθμιαία.
Σιμωνίδης ο γενεαλόγος

Σιμωνίδης ο γενεαλόγος ή Σιμωνίδης ο Κείος ονομαζόταν αρχαίος έλληνας συγγραφέας και ποιητής από την Κέα, ο οποίος είχε γράψει τουλάχιστον επτά βιβλία. Τα βιβλία του δεν σώζονται και υπάρχουν μόνο θραύσματα από αυτά τα οποία έχουν διασωθεί σε μεταγενέστερα έργα.

Οι περισσότερες πληροφορίες που έχουμε για τη ζωή του προέρχονται από τον Σούδα και αναφέρουν ότι ήταν εγγονός του λυρικού ποιητή Σιμωνίδη του Κείου από τη μεριά της κόρης του, ότι γεννήθηκε πριν τον Πελοποννησιακό πόλεμο, (δηλαδή πριν το 431 π.Χ.) και ότι έγραψε τρία βιβλία που στο Σούδα ονομάζονται «Γενεαλογία» και τρία με τίτλο «Ευρήματα». Επιπλέον, στα σχόλια του Απολλώνιου του Ρόδιου αναφέρεται και έργο του με τίτλο «Σύμμικτα».

Η πληροφορία από τον Σούδα ότι ήταν εγγονός του ομώνυμου ποιητή Σιμωνίδη του Κείου, επιβεβαιώνεται επιγραφικά από το Πάριο χρονικό στο οποίο ο παππούς του, ποιητής, χαρακτηρίζεται με βάση τον εγγονό του, επίσης ποιητή («Σιμωνίδης ὁ Σιμωνίδου πάππος τοῦ ποιητοῦ, ποιητὴς ὢν καὶ αὐτός»). Ο παππούς του τοποθετείται από το Πάριο χρονικό που αναφέρει ότι νίκησε στην Αθήνα (ποιητικούς αγώνες) στα χρόνια του επώνυμου άρχοντα Φιλοκράτους (το 485 π.Χ.), αλλά και στα χρόνια του Αδειμάντου (το 477 π.Χ.) και τέλος αναφέρεται ότι πέθανε σε ηλικία 88 ετών στα χρόνια του άρχοντα Θεαγενίδη (το 468 π.Χ.).

Θραύσματα του έργου του σώζονται σε μεταγενέστερα έργα:
*Στο Μέγα Ετυμολογικόν (479,47) αλλά και στον Ιωάννη Τζέτζη (Εις Λυκόφωνα, Αλεξ, 355) όπου αναφέρεται «φησί δε ο γενεαλόγος Σιμωνίδης», σχετικά με την ιστορία της Ιτωνίας Αθηνάς και την Ιοδάμας, θυγατέρων του Ίτωνος
*Στα σχόλια του Απολλώνιου του Ρόδιου 2856-72b όπου αναφέρεται «και Σιμωνίδης ο γενεαλόγος ομοίως τω Απολλωνίω γενεαλογεί», για τη γενεαλογία του Σαμίου του Αγκαίου
*Στα σχόλια του Απολλώνιου του Ρόδιου Α.763 όπου αναφέρεται «ως φησί Σιμονίδης εν Συμμίκτοις» σχετικά με τον Μυνήιο τον Ιώλκιο
Γιάννης Παπαντωνίου

Ο Γιάννης Παπαντωνίου ήταν Έλληνας διεθνής ποδοσφαιριστής (1928 - 8 Ιανουαρίου 2015), ο οποίος αγωνιζόταν ως μέσος. Ο αδερφός του Αντώνης υπήρξε επίσης ποδοσφαιριστής.
Λόγια της πλώρης

Τα Λόγια της πλώρης είναι συλλογή διηγημάτων του γνωστού συγγραφέα Ανδρέα Καρκαβίτσα, τα οποία αναφέρονται στη ζωή των ναυτικών. Πρωτοδημοσιεύτηκαν το 1899 και είναι από τα καλύτερα διηγήματα του
συγγραφέα αυτού. Η συλλογή περιλαμβάνει 20 διηγήματα, τα ακόλουθα:

* Η θάλασσα
* Οι φρεγάδες
* Η δικαιοσύνη της θάλασσας
* Το βασιλόπουλο
* Βιοπαλαιστής
* Ο εκδικητής
* Οι σφουγγαράδες
* Καβομαλιάς
* Η καπετάνισσα
* Θείον όραμα
* Κακότυχος
* Ο Κάτω Κόσμος
* Πειράγματα
* Γέρακας
* Κακοσημαδιά
* Η Γοργόνα
* Ναυάγια
* Οι Κουρσάροι
* Τελώνια
* Το γιούσουρι

Κατηγορία:Ανδρέας Καρκαβίτσας
Επαρχία Φιλιππούπολης

Η Επαρχία Φιλιππούπολης (Βουλγάρικα: Област Пловдив) είναι η δεύτερη σε πληθυσμό και η τέταρτη σε έκταση από τις είκοσι οκτώ επαρχίες της Βουλγαρίας. Η Φιλιππούπολη συνορεύει με την επαρχία Λόβετς στα βόρεια, στα βορειοδυτικά με την Σόφια, στα βορειοανατολικά με την Γκάμπροβο, στα νότια με την Σμόλιαν, στα νοτιοανατολικά με τις επαρχίες Κίρτζαλι και Χάσκοβο, δυτικά με την Πάζαρτζικ και ανατολικά με την Στάρα Ζαγόρα.

Η επαρχία της Φιλιππούπολης διαιρείται σε 88 δήμους με έκταση 5,972.9 τ.χλμ. και πληθυσμό 683,027 κατοίκους (Φεβρουάριος 2011). Η πρωτεύουσα και μεγαλύτερη πόλη είναι η Φιλιππούπολη, διοικητικό και βιομηχανικό κέντρο, από όπου πήρε και το όνομα της η επαρχία. Άλλες σημαντικές πόλεις είναι η Στενήμαχος, το Κάρλοβο, το "Rakovski", το "Parvomay", το "Stamboliyski", το "Sopot", το "Krichim", η "Hisarya" και το "Saedinenie".

Το μεγαλύτερο μέρος του πληθυσμού της επαρχίας είναι Χριστιανοί Ορθόδοξοι (το 84.97%, το 2001). Επίσης υπάρχει και ένα μικρό ποσοστό Μουσουλμάνων (8.74%), Καθολικών (3.23%) και Προτεσταντών (0.55%).

Η γεωργία και η βιομηχανία είναι κύρια πηγή εισοδήματος της επαρχίας. Στον τομέα της γεωργίας οι κύριες καλλιέργειες είναι τα φρούτα (μήλα, δαμάσκηνα, αχλάδια, κεράσια), τα σταφύλια, τα πεπόνια και τα καρπούζια, τα λαχανικά (ντομάτες, πιπεριές, καρότα, λάχανο, πατάτες), το σιτάρι, το ρύζι, το κριθάρι και άλλα.

Η επαρχία έχει έξι πανεπιστήμια; και μια σειρά από κρατικά και ιδιωτικά κολέγια και τμήματα άλλων πανεπιστημίων τα οποία εδρεύουν στην Φιλιππούπολη. Μερικά απο αυτά είναι το Ιατρικό Πανεπιστήμιο της Φιλιππούπολης και το Πανεπιστήμιο της Φιλιππούπολης.
Ναχαγιέ Σοκόλσκα

Το Ναχαγιέ Σοκόλσκα ("σερβικά : Соколска нахија") ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν το Σόκο και εδαφικά βασίστηκε πάνω στο Οθωμανικό νεχαγιέ Σοκόλσκα που είχε διαφορετική σύσταση.

Βρισκόταν στην Δυτική Σερβία στην λεκάνη απορροής του ποταμού Ντρίνα. Διοικητικά χωριζόταν σε δύο Κνεζίνες, την "Μπουκοβάτσα" και την "Ρατσάνσκι", επίσης είχε και 46 χωριά. Ο πληθυσμός της ήταν μεικτός Σέρβοι και μουσουλμάνοι, Τούρκοι. Από το 1830 ο μουσουλμανικός πληθυσμός της περιοχής μετανάστευσε κυρίως στην Βοσνία. Οι μουσουλμάνοι ήταν τεχνίτες, έμποροι και τιμαριώτες, οι Σέρβοι ήταν κυρίως αγρότες και κτηνοτρόφοι ενώ πλήρωναν και φόρους.

Διοικητής του Ναχαγιέ ήταν ένας "Κνεζ" ή "Μουσελίμης", μέχρι το 1829 διοριζόταν και δικαστικός υπάλληλος που έγραφε τα επίσημα έγγραφα στην τουρκική γλώσσα.
Πολύκλειτος

Ο Πολύκλειτος (ο "Πρεσβύτερος", 5ος αιώνα π.Χ.) θεωρείται ο κορυφαίος των γλυπτών του Πελοποννησιακού εργαστηρίου κατ' άλλους Σικυώνιος και από άλλους Αργείος ονομάζονταν γιατί κυρίως εργάζονταν στο Άργος. Ήταν μαθητής του Αγελάδα και συμμαθητής του Φειδία. Πιθανώς είχε συγγενική σχέση με τον Πολύκλειτο τον Νεότερο.
Καντόνι της Βέρνης

Το Καντόνι της Βέρνης (Γερμανικά: "Kanton Bern", Γαλλικά: "Canton de Berne") είναι το δεύτερο μεγαλύτερο από τα 26 Ελβετικά καντόνια, τόσο σε έκταση όσο και σε πληθυσμό. Βρίσκεται στη κεντροδυτική Ελβετία και συνορεύει προς βορρά με τα καντόνια Ιούρα και Σόλοτουρν, στα δυτικά με τα καντόνια Νεσατέλ, Φριμπούρ και Βω, στα νότια με το Καντόνι του Βαλαί και στα ανατολικά με τα καντόνια Ούρι, Νίντβαλντεν, Όμπβαλντεν, Λουκέρνης και Άαργκαου.

Η Βέρνη εντάχθηκε στην Ελβετική Συνομοσπονδία το 1353. Ως την άλωση από τον γαλλικό στρατό του Ναπολέοντα το 1798 αποτελούσε την ισχυρότερη πόλη-κράτος βορείως των Άλπεων. Μεταξύ 1803 και 1813 ήταν ένα από τα έξι «διευθυντικά» καντόνια της από τον Ναπολέοντα υπαγορευμένης Ελβετικής Συνομοσπονδίας, μετά την απόσυρση των στρατευμάτων του το 1802.

Το καντόνι της Βέρνης είναι δίγλωσσο, με επίσημες γλώσσες τα Γερμανικά και τα Γαλλικά. Έχει έκταση 5,959.44 τ.χλμ. και πληθυσμό 992.617 κατοίκους (31 Δεκεμβρίου 2012). Το 2007, ο πληθυσμός περιελάμβανε 119.930 (ή 12,45%) αλλοδαπούς. Η Βέρνη διαιρείται σε 5 περιοχές, 10 επαρχίες και 388 δήμους. Η πρωτεύουσα του καντονίου και επίσης η ομοσπονδιακή πρωτεύουσα της Ελβετίας, είναι η Βέρνη.

Το μεγαλύτερο μέρος του πληθυσμού του καντονίου είναι Προτεστάντες (το 67%, το 2000), και οι περισσότεροι από αυτούς ανήκουν στην Ελβετική Μεταρρυθμισμένη Εκκλησία (Καλβινιστές), η οποία είναι αναγνωρισμένη επίσημα ως κρατική εκκλησία, αν και είναι αυτόνομη στη διοίκησή της και οργανώνεται κατά μήκος των δημοκρατικών αρχών. Το καντόνι είναι επίσης έδρα ενός μεγάλου αριθμού μικρών Ευαγγελικών Χριστιανικών δογμάτων ανεξάρτητων από την κρατική εκκλησία.

Ο τουρισμός είναι η κύρια πηγή εισοδήματος του καντονίου. Άλλοι σημαντικοί τομείς είναι η γεωργία, η κτηνοτροφία, η τυροκομία και η παραγωγή υδροηλεκτρικής ενέργειας.

Το Μεγάλο Συμβούλιο της Βέρνης (Γερμανικά: "Grosser Rat", Γαλλικά: "Grand conseil") είναι το κοινοβούλιο του καντονίου της Βέρνης. Αποτελείται από 160 αντιπροσώπους, που εκλέγονται με αναλογική εκπροσώπηση για τετραετή θητεία. Το γαλλόφωνο τμήμα του καντονιού στην περιοχή του "Ιούρα της Βέρνης" ("γερμ." Μπέρνερ Γιούρα, "γαλλ." Ζουρά Μπερνουά) έχει 12 θέσεις εγγυημένες, ενώ η γαλλόφωνη μειονότητα της δίγλωσσης επαρχίας του Ζέλαντ (εκλογική περιφέρεια Ζέλαντ/Μπιλ) όσες θέσεις της αναλογούν πληθυσμιακά.
Speak of the Devil

Speak of the Devil είναι ο τίτλος του ζωντανά ηχογραφημένου δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε στις 26 και 27 Σεπτεμβρίου 1982 και κυκλοφόρησε το Νοέμβριο της ίδιας χρονιάς, ενώ επανεκδόθηκε στις 17 Δεκεμβρίου 2002 σε μορφή CD από την "Sony Music Distribution". Στην πατρίδα του τραγουδιστή, το άλμπουμ κυκλοφόρησε με τον τίτλο "Talk of the Devil".

Η ηχογράφηση πραγματοποιήθηκε στο "The Ritz" της Νέας Υόρκης και αυτό είναι το μοναδικό άλμπουμ του Osbourne με τον κιθαρίστα Μπραντ Γκίλις στη σύνθεση του συγκροτήματος του. Ο Γκίλις αντικατέστησε τον αποθανόντα Ράντι Ρόουντς για μία περιοδεία, όπου το συγκρότημα έπαιζε τραγούδια από τα πρώτα δύο άλμπουμ του, όπως και από τους δίσκους που είχε ηχογραφήσει ο Osbourne με τους Black Sabbath κατά τη δεκαετία του '70. Παρ' όλα αυτά, η συγκεκριμένη ηχογράφηση περιλαμβάνει μόνο τραγούδια από την εποχή του Osbourne με τους Black Sabbath.

Μετά το τέλος της περιοδείας, το συγκρότημα επέστρεψε ο μπασίστας Μπομπ Ντέισλι και την κιθάρα ανέλαβε ο Τζέικ Λι για το δίσκο ""Bark at the Moon".

Το "Speak of the Devil"" σκαρφάλωσε στο # 14 των αμερικάνικων τσαρτ και έγινε πλατινένιο.
Ιταλική Σομαλιλάνδη

Η Ιταλική Σομαλιλάνδη (ιταλικά: "Somalia italiana", αραβικά: الصومال الإيطالي, σομαλικά: "Dhulka Talyaaniga ee Soomaaliya") γνωστή επίσης και σαν Ιταλική Σομαλία ήταν αποικία του Βασιλείου της Ιταλίας που βρίσκονταν στην βορειοανατολική, κεντρική και νότια περιοχή της σημερινής Σομαλίας. Η περιοχή ήταν υπό τον έλεγχο του Σουλτανάτου Majeerteen και του Σουλτανάτου Hobyo και πέρασε σταδιακά σε ιταλικό έλεγχο μέσω διαφόρων συμφωνιών και συνθηκών την δεκαετία του 1880. Το 1936 η αποικία ενσωματώθηκε στην Ιταλική Ανατολική Αφρική και αποτέλεσε μέρος της Ιταλικής Αυτοκρατορίας. Στα 1941, ενώ η Φασιστική Ιταλία είχε μπεί πλέον στον Δεύτερο Παγκόσμιο Πόλεμο, η περιοχή πέρασε σε βρετανικό έλεγχο μέχρι και το 1949. Στην συνέχεια πέρασε στον έλεγχο του ΟΗΕ υπό ιταλική διοίκηση. Την 1η Ιουλίου 1960 η περιοχή ενώθηκε με την πρώην Βρετανική Σομαλιλάνδη και σχημάτισαν το ανεξάρτητο κράτος της Σομαλίας.
Παγκόσμια Ημέρα Ανθρωπίνων Δικαιωμάτων

H Παγκόσμια Ημέρα Ανθρωπίνων Δικαιωμάτων γιορτάζεται κάθε χρόνο στις 10 Δεκεμβρίου.
Μενόκκιο

Ο Ντομένικο Σκαντέλα ("Domenico Scandella", 1532-1599), γνωστός και σαν Μενόκκιο, ήταν μυλωνάς από το Μοντερεάλε του Φρίουλι ο οποίος δικάστηκε και κάηκε στην πυρά από την Ιερά Εξέταση ως αιρετικός. Ο βίος και οι πεποιθήσεις του είναι γνωστές από τα αρχεία των ιεροεξεταστών και αποτελούν το θέμα του έργου "Il formaggio e i vermi" ("Το τυρί και τα σκουλήκια") του σπουδαίου Ιταλού ιστορικού Κάρλο Γκίνζμπουργκ (Carlo Ginzburg).
Gemeinsame Normdatei

thumb|εγγραφή GNDΤο Gemeinsame Normdatei ή GND είναι διεθνής κατάλογος καθιερωμένων όρων για την οργάνωση ονομάτων προσώπων, επικεφαλίδων θεμάτων και εταιρικών σωμάτων από καταλόγους. Χρησιμοποιείται κυρίως για την τεκμηρίωση σε βιβλιοθήκες και επίσης ολοένα και περισσότερο από αρχεία και μουσεία. Το GND το διαχειρίζεται η Γερμανική Εθνική Βιβλιοθήκη σε συνεργασία με διάφορα δίκτυα βιβλιοθηκών στη γερμανόγλωσση Ευρώπη και άλλους συνεργάτες. Το GND βρίσκεται υπό την άδεια Creative Commons Zero (CC0) .

Η προδιαγραφή GND, παρέχει μια ιεραρχία υψηλού επιπέδου οντοτήτων και υποκατηγοριών, χρήσιμη στην ταξινόμηση βιβλιοθήκης, καθώς και μια προσέγγιση για σαφή προσδιορισμό μοναδικών στοιχείων. Περιλαμβάνει, επίσης, μια οντολογία που προορίζεται για την αναπαράσταση της γνώσης στον Σημασιολογικό Ιστό, που διατίθεται σε μορφή RDF.
Κόμμα Ενότητας

Το Κόμμα Ενότητας {ισπανικά: "Partido Unitario") ήταν πολιτικό κόμμα φιλελεύθερης τάσης. Ιδρύθηκε το 1816 και ήταν ενεργό έως και το 1862. Υποστήριξε την ανάγκη για μια συγκεντρωτική κυβέρνηση στις Ηνωμένες Επαρχίες του Ρίο ντε λα Πλάτα, οι οποίες αργότερα ονομάστηκαν σε Ηνωμένες Επαρχίες της Νοτίου Αμερικής με τη Διακήρυξη της Ανεξαρτησίας, ενώ κατά τον 19ο αιώνα πήραν την ονομασία Δημοκρατία της Αργεντινής.
Σπήλαια του Σκόκγιαν

Τα Σπήλαια του Σκόκγιαν (σλοβενικά: "Škocjanske jame", ιταλικά: "Grotte di San Canziano") είναι μια σειρά σπηλαίων στη Σλοβενία. Εξαιτίας της σημασίας τους, τα σπήλαια του Σκόκγιαν έχουν ανακηρυχθεί μνημείο παγκόσμιας κληρονομιάς της UNESCO από το 1986. Μετά την ανεξαρτησία της από την Γιουγκοσλαβία, η Σλοβενία ανέλαβε την ενεργή προστασία της περιοχής και δημιούργησε το επαρχιακό πάρκο σπηλαίων του Σκόκγιαν και την υπηρεσία εποπτείας του πάρκου. Είναι ένα από τα μεγαλύτερα υπόγεια φαράγγια στο κόσμο. Αποτελεί τυπικό παράδειγμα καρστικής αποσάθρωσης. Εξαιτίας του ιδιαίτερου μικροκλίματος, έχει αναπτυχθεί ένα μοναδικό οικοσύστημα. Είναι υδροβιότοπος ramsar από το 1999. Η περιοχή κατοικείται από την προϊστορία.
International Standard Name Identifier

Το Διεθνές Πρότυπο Aναγνωριστικό Ονόματος ή International Standard Name Identifier (ISNI) είναι αναγνωριστικό για τη μοναδική αναγνώριση των δημόσιων ταυτοτήτων των συνεισφερόντων σε περιεχόμενο μέσων ενημέρωσης, όπως βιβλία, τηλεοπτικά προγράμματα, και άρθρα εφημερίδων. Ένα τέτοιο αναγνωριστικό αποτελείται από 16 αριθμητικά ψηφία χωρισμένα σε τέσσερις ενότητες.<br>
Αναπτύχθηκε υπό την αιγίδα του Διεθνούς Οργανισμού Τυποποίησης (ISO) ως Σχέδιο Διεθνούς Προτύπου 27729. Το έγκυρο πρότυπο, δόθηκε στη δημοσιότητα στις 15 Μαρτίου 2012. Η ISO τεχνική επιτροπή 46, υποεπιτροπή 9 (TC 46/SC 9) είναι υπεύθυνη για την ανάπτυξη του προτύπου.

Το ISNI μπορεί να χρησιμοποιηθεί για την αποσαφήνιση ονομάτων που θα μπορούσαν αλλιώς να προκαλέσουν σύγχυση, και συνδέει τα δεδομένα για τα ονόματα που συλλέγονται και χρησιμοποιούνται σε όλους τους τομείς της βιομηχανίας των μέσων ενημέρωσης.
Παναγιώτης Σκούφος

Ο Παναγιώτης Σκούφος (Ραφήνα, 19 Φεβρουαρίου 1942 - 7 Ιουλίου 2007) ήταν Έλληνας ποδοσφαιριστής, που αγωνιζόταν στη θέση του επιθετικού. Αγωνίστηκε το πλείστον της καριέρας του στην Προοδευτική, με την οποία συνέδεσε το όνομά του. 

Αξιοσημείωτο είναι πως το Δημοτικό Γήπεδο Ραφήνας, μετονομάστηκε σε Δημοτικό Γήπεδο Ραφήνας «Παναγιώτης Σκούφος», προς τιμήν του άλλοτε Ραφηνιώτη άσσου ποδοσφαιριστή.
Μετωνυμία

Μετωνυμία είναι σχήμα λόγου κατά το οποίο μια λέξη/φράση χρησιμοποιείται αντί αυτής που λογικά θα έπρεπε να επιλεγεί, επειδή έχει στενή εννοιολογική συγγένεια μαζί της. Μια έννοια δηλαδή εκφράζεται με μια λέξη που κανονικά δηλώνει μια άλλη έννοια, όπως: "Ελλάδα" αντί "Έλληνες", "τρίτη ηλικία" αντί "ηλικιωμένοι". Συγκρινόμενη με τη μεταφορά, η μετωνυμία βασίζεται στην "εγγύτητα", καθώς δεν απαιτεί μετακίνηση (άλμα της φαντασίας), όπως εκείνη. Αυτή η διαφορά μπορεί να κάνει τη μετωνυμία να μοιάζει πιο «φυσική» από τις μεταφορές. Συγκεκριμένα η μετωνυμία μπορεί να πάρει τις εξής ειδικότερες μορφές:

α. Το περιέχον αντί του περιεχομένου:
* Πεινούσε τόσο πολύ, που έφαγε πέντε "πιάτα". (πιάτα = μερίδες φαγητού)
* Στο τέλος της παράστασης τον επευφήμησε όλο "το θέατρο". (το θέατρο = οι θεατές)

β. Η αφηρημένη έννοια αντί της συγκεκριμένης:
* "Η Αθήνα" προετοιμάζεται για τη σύνοδο των υπουργών οικονομικών της Ευρωπαϊκής Ένωσης. (Η Αθήνα = Η ελληνική κυβέρνηση)
* "Ο νόμος" τον αντιμετώπισε με επιείκεια λόγω του προτέρου εντίμου βίου του. (Ο νόμος = οι δικαστές, οι εκπρόσωποι του νόμου)

γ. Ο δημιουργός ή εφευρέτης αντί της δημιουργίας ή εφεύρεσης:
* Όλη μέρα χθες δεν βγήκε, γιατί διάβαζε "Παπαδιαμάντη". (Παπαδιαμάντη = τα έργα του Παπαδιαμάντη)
* Η αστυνομία μετά από έρευνα στο κρησφύγετο των κακοποιών κατέσχεσε τρία "καλάσνικοφ". (καλάσνικοφ = το όπλο από το όνομά του εφευρέτη του)
Γραφείον της Δημοσίου Οικονομίας

Σελίδα τίτλου των αποτελεσμάτων της [[Ελληνική απογραφή 1861|απογραφής του 1861]] από το Γραφείο Δημοσίου Οικονομίας
Το Γραφείον της Δημοσίου Οικονομίας (ή σύμφωνα με την γερμανική ορολογία που χρησιμοποιούσε η Αντιβασιλεία Staatswirthschaftliches Bureau) ήταν υπηρεσία της Επί των Εσωτερικών Γραμματεία της Επικράτειας του Βασιλείου της Ελλάδας η οποία ιδρύθηκε το 1834 από τον υπουργό («γραμματέα») επί των Εσωτερικών Ιωάννη Κωλέττη της Κυβέρνησης Μαυροκορδάτου και σταδιακά εξελίχθηκε πριν το 1873 στο «Τμήμα Δημοσίας Οικονομίας και Στατιστικής», ενώ ήδη το 1907 είχε μετατραπεί σε «Υπηρεσία Απογραφής» του Υπουργείου Εσωτερικών.
The Dark Saga

The Dark Saga είναι ο τίτλος του τέταρτου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούλιο του 1996 μέσω της δισκογραφικής εταιρείας "Century Media". Επανεκδόθηκε το 2008 από την ίδια εταιρεία, με δύο επιπλέον κομμάτια.

Ο δίσκος παρουσιάζει κοινό στιχουργικό περιεχόμενο, βασισμένο στον χαρακτήρα κόμικ "Spawn". Η μουσική ήταν πιο απλή σε σχέση με τους προκατόχους του, κάτι που έγινε αποδεκτό από τους οπαδούς των Iced Earth, αν και υπήρξαν κάποιες αρνητικές αντιδράσεις.

Παρά το ότι ο Ντέιβ Αμπέλ έπαιξε όλα τα μέρη του μπάσου στον δίσκο, στην φωτογραφία του συγκροτήματος στο εσώφυλλο, φαίνεται ο Κιθ Μένσερ. Ο λόγος γι' αυτό είναι ότι ο Μένσερ θα έπαιζε στην επερχόμενη περιοδεία και η "Century Media" απαίτησε την σύνθεση η οποία θα εμφανιζόταν στις συναυλίες τους να απεικονίζεται στο άλμπουμ. Παρ' όλα αυτά, ο Μένσερ δεν ήξερε τα τραγούδια του συγκροτήματος και απολύθηκε, με τον Τζέιμς Μακ Ντόνο να παίρνει την θέση του.

Οι κριτικές για το άλμπουμ υπήρξαν θετικές, με το "AllMusic" να του δίνει 4,5 / 5 αστέρια, το "Ultimate Guitar" 9,7 / 10, και το "Metal Storm" 8,6 / 10..
Ισαάκ Αργυρός

Ο Ισαάκ Αργυρός (1300/1312 - 1375) ή Άργυρος, ήταν βυζαντινός μαθηματικός και θεολόγος ο οποίος ασχολήθηκε με μελέτες αριθμητικής, γεωμετρίας και αστρονομίας.

Δραστηριοποιήθηκε στη Κωνσταντινούπολη και θεωρείται σημαντικός λόγιος σχετικά με τα έργα αστρονομίας του Κλαύδιου Πτολεμαίου (2ος αιώνας), καθώς και έγραψε επίσης σχόλια στα Στοιχεία του Ευκλείδη (3ος αιώνας π..Χ.). Στις επιστημονικές ενασχολήσεις του ο Νικηφόρος Γρηγοράς ήταν δάσκαλος του, και επηρεάστηκε και από τα έργα του Θεοδώρου Μετοχίτη. Αναφέρεται επίσης πως ανήκε στην παράταξη των αντιπαλαμικών κατά την ησυχαστική έριδα του 14ου αιώνα.
Μέτωπο Ταξικής Ανατροπής

thumb|right|250px|Το λογότυπο της Μαχητικής Εργατοϋπαλληλικής Ταξικής Ανατροπής.
Το Μέτωπο Ταξικής Ανατροπής (ΜΕΤΑ) είναι ελληνική συνδικαλιστική παράταξη, η οποία συμμετέχει στη Γενική Συνομοσπονδία Εργατών Ελλάδας. Πολιτικά πρόσκειται στη Λαϊκή Ενότητα.

Η Ιδρυτική Συνδιάσκεψη του ΜΕΤΑ πραγματοποιήθηκε στις 15 και στις 16 Μαρτίου 2014 στο Σινέ Κεραμεικός της Αθήνας ως εξέλιξη της Αυτόνομης Παρέμβασης. Στην ιδρυτική συνδιάσκεψη εξελέγη το 71μελές γενικό συμβούλιο της παράταξης.

Όπως αναφέρεται στην ιστοσελίδα της παράταξης:
Ιοάν Σλάβιτς

Ο Ιοάν Σλάβιτς ("Ioan Slavici", 18 Ιανουαρίου 1848 – 17 Αυγούστου 1925) ήταν Ρουμάνος συγγραφέας.

Γεννήθηκε στη Σίρια της Τρανσυλβανίας, ένα χωριό κοντά στο Αράντ. Εκεί έζησε τα πρώτα 11 χρόνια, και πήγε πρώτα σε Ρουμανικό σχολείο. Πήγε γυμνάσιο στην Τιμισοάρα όπου έμαθε τα γερμανικά. Σπούδασε στο Βουκουρέστι παρά την αντίθετη άποψη της μάνας του. Έμεινε ένα χρόνο στην νομική και συνέχισε τις σπουδές του στην Βιέννη όπου εκπλήρωσε και τις στρατιωτικές του υποχρεώσεις. Από κει πήρε το δίπλωμα φιλολογίας και φιλοσοφίας. Στην Βιέννη παρέδιδε μαθήματα ιδιωτικά αλλά και στο ινστιτούτο Μανλίου. Διετέλεσε αρχειοφύλακας της Ιεράς συνόδου στο Οράντεα Μάρε. Περνώντας στην Ουγγαρία έγινε γραφέας ενός Ρουμάνου δικηγόρου. Έπειτα έγινε συντάκτης σε μια ρουμάνικη εφημερίδα. Διορίστηκε γραμματέας για την εκτύπωση ιστορικών εγγράφων του Ευδόξιου Χουρμουζιάδου επί υπουργού Τ. Μαγιορέσκου. Μετά την πτώση των συντηρητικών, ανέλαβε την σύνταξη της εφημερίδας Τίμπουλ. Επανήλθε στη θέση του γραμματέα και ανέλαβε την σύνταξη της εφημερίδας Τριμπουάνα. Αιτία να μπει στη φυλακή στάθηκε η δημοσίευση ενός πολιτικού λόγου. Μετά το τέλος της ποινής του, επανήλθε στο Βουκουρέστι και ανέλαβε διευθυντής σπουδών στο άσυλο Ελένα Ντοάμνα. Το υπόλοιπο της ζωής του το πέρασε στο Βουκουρέστι γράφοντας και δημοσιεύοντας σε περιοδικά. Έγραψε πάνω από σαράντα μελέτες, μεταφράσεις, τόμους διηγημάτων, θεατρικά έργα και ρομάντζα. Συνεργάστηκε με τα περιοδικά «Κονβορμπίρι», «λιτεράρε», «Βιάτσα Ρουμουνεάσκα», «Σεμανατόρουλ» και «Αντεβέρουλ Λιτεράρ». Ήταν συνιδρυτής του περιοδικού «Βάτρα» μαζί με τον Καρατζιάλε και τον Κοσμπούκ.
Ιωάννης Γιαμάς

Ο Ιωάννης Γιαμάς (1916 - 26 Αυγούστου 2001), του Αθανασίου, ήταν Έλληνας δικηγόρος και πολιτικός. Χρημάτισε υπουργός και επί μακρόν βουλευτής από το 1951 ως το 1952 και από το 1956 ως το 1967.
Βίκτορ Μπανκς

Ο Βίκτορ Μπανκς (Victor Banks, γεννήθηκε στις 8 Νοεμβρίου 1947) είναι πολιτικός από την Ανγκουίλα, επικεφαλής υπουργός (από τις 14 Μαΐου 2019 ως τις 30 Ιουνίου της ίδιας χρονιάς πρωθυπουργός) μετά τη νίκη του κόμματός του στις γενικές εκλογές του 2015. Ανέλαβε καθήκοντα στις 23 Απριλίου 2015. Υπηρέτησε διαδοχικά ως υπουργός Κοινωνικών Υπηρεσιών (1981-84), Οικονομικών και Οικονομικής Ανάπτυξης (1994-99), Οικονομικών, Οικονομικής Ανάπτυξης, Επενδύσεων και Εμπορίου (2000-05) και Οικονομικών, Οικονομικής Ανάπτυξης, Επενδύσεων, Εμπορίου και Τουρισμού από το 2005 ως το 2010.
Περί του μη δειν δανείζεσθαι

Περί του μη δειν δανείζεσθαι (περί το ό,τι δεν πρέπει να δανείζεται κανείς), είναι μια πραγματεία του Πλουτάρχου όπου αναπτύσσει τη συλλογιστική του και συμπεραίνει πως οδηγείται τελικά ο δανειζόμενος σε πλήθος κακών που ακραία συνέπειά τους είναι η δια βίου υποδούλωση στη λανθασμένη πρακτική και την ανελευθερία, .
Ιωάννης Κ. Βολιώτης

Ο Ιωάννης Κ. Βολιώτης (1924 – Θεσσαλονίκη, 20 Ιουνίου 1978) ήταν Έλληνας νομάρχης. Σκοτώθηκε το 1978 κατά τον μεγάλο σεισμό της Θεσσαλονίκης.
Πρίγκιπας του Μονακό

Ο Κυρίαρχος Πρίγκιπας του Μονακό είναι ο μονάρχης και ο ανώτατος άρχοντας του Πριγκιπάτου του Μονακό. Όλοι οι Πρίγκιπες του Μονακό προσδιορίζονται ως μέλη του Οίκου των Γκριμάλντι, παρά το γεγονός ότι έχουν αναμιχθεί ανά του αιώνες και με άλλες δυναστείες. Ο σημερινός Κυρίαρχος Πρίγκιπας είναι ο Αλβέρτος Β΄.
Ιερά Μητρόπολις Φιλίππων, Νεαπόλεως και Θάσου

Η Ιερά Μητρόπολις Φιλίππων, Νεαπόλεως και Θάσου είναι μια από τις Μητροπόλεις των λεγομένων «"Νέων Χωρών"». Έδρα της είναι η Καβάλα και περιλαμβάνει το μεγαλύτερο τμήμα της Περιφερειακής Ενότητας Καβάλας (συγκεκριμένα τους Δήμους Καβάλας και Νέστου) και τη νήσο Θάσο.
Αλέξανδρος Ρουζιού

Ο Αλέξανδρος Ρουζιού (όπως αναφερόταν στην Ελλάδα ο Alexandre Louis Joseph de Roujoux - Αλέξανδρος Λουδοβίκος Ιωσήφ ντε Ρουζού) ή Αλέξανδρος Ρουζού (Βρέστη 1809 - Αθήνα 1852) ήταν Γάλλος, γνωστός για τη συμμετοχή του στο Γραφείο Δημόσιας Οικονομίας στην Ελλάδα το 1834 και στη συνέχεια για την «αγροτική αποικία» που ίδρυσε στο Χαρβάτι (σημερινή Παλλήνη Αττικής). Μετά το 1842 και μέχρι το θάνατό του ήταν πρόξενος της Γαλλίας στη Σύρο.